
Slovenská ústredná hvezdáreň, Komárňanská 137, 947 01 Hurbanovo

Štatút 33. ročníka celoslovenskej vedomostnej súťaže

**Čo vieš o hviezdach?**

**Vyhlasovateľ:** Slovenská ústredná hvezdáreň v Hurbanove v spolupráci s hvezdárňami a planetáriami, astronomickými kabinetmi, osvetovými strediskami, centrami voľného času a regionálnymi kultúrnymi centrami

**Podmienky:** Súťažiť sa bude v troch kategóriách:

**1. kategória** - žiaci základných škôl 4.- 6. ročník a 1. ročník 8 - ročného gymnázia

**2. kategória** - žiaci základných škôl 7.- 9. ročník; 2.- 4. ročník 8 - ročného gymnázia a 1. ročník 5 – ročného gymnázia

**3. kategória** - žiaci stredných škôl, gymnázií, 5.- 8. ročník 8 - ročného gymnázia a 2. – 5. ročník 5 – ročného gymnázia

Súťaž je určená pre**jednotlivcov**, všetkých záujemcov o astronómiu. Obsahovú náplň budú tvoriť otázky z nasledujúcich okruhov: **všeobecná astronómia, astrofyzika, história astronómie, slnečná sústava, astronomické prístroje, využitie kozmonautických prostriedkov v astronómii.**

**Priebeh súťaže:**

Súťaž bude trojstupňová:

**I. Okresné, resp. regionálne kolá**

**II. Krajské kolá**

**III. Celoslovenské kolo**

**Postupový kľúč:**

Do krajských kôl budú postupovať jednotlivci umiestnení na 1. až 3. mieste v okresných resp. regionálnych kolách. Do celoslovenského kola budú postupovať umiestnení na 1. až 3. mieste v krajských kolách.

**Porota:**

1. Pre okresné kolá menuje porotu organizátor okresného kola v príslušnom okrese.

**Kompetencie poroty:**

Porota hodnotí odpovede jednotlivých súťažiacich podľa bodového systému, ktorý odsúhlasila na základe návrhov organizátorov príslušných kôl súťaže. Kontroluje správnosť zadaných úloh a po konzultácii s organizátorom príslušného kola ich schvaľuje. Vyhlasuje víťazov súťaže.

**Termíny: Prihláste sa do 17. marca 2023** (presný termín súťaže vyhlasuje okresný organizátor)

**Ceny:** Ceny pre všetky kategórie a kolá zabezpečia organizátori príslušných kôl.

**Priebeh súťaže:**

**Okresné resp. regionálne kolo**

pozostáva z dvoch, eventuálne troch nezávislých častí:

1. Riešenie písomných úloh a príkladov v počte 5 – 10

2. Riešenie „slepej“ hviezdnej mapy

3. Ústne kolo

Priebeh okresného kola je v plnej kompetencii okresných organizátorov.

**Organizátor okresného kola: Tribečské osvetové stredisko v Topoľčanoch**

**Stummerova 385/16**

**95501 Topoľčany**

**Prihláste sa prosím mailom na mail: trstan@toposveta.sk**